CELEX: 61995CC0079
Language: da
Date: 1996-06-20
Title: Forslag til afgørelse fra generaladvokat La Pergola fremsat den 20. juni 1996. # Kommissionen for De Europæiske Fællesskaber mod Kongeriget Spanien. # Traktatbrud - Manglende gennemførelse af et direktiv. # Sag C-79/95.

FORSLAG TIL AFGØRELSE FRA GENERALADVOKAT
      ANTONIO LA PERGOLA
      fremsat den 20. juni 1996 (
            *1
         )
      
               1. 
            
            
               Ved stævning indleveret den 16. marts 1995 har Kommissionen anlagt sag ved Domstolen med påstand om, at det fastslås, at Kongeriget Spanien har tilsidesat sine forpligtelser i henhold til EF-traktaten ved ikke inden for den fastsatte frist at have truffet de foranstaltninger, som er nødvendige for at efterkomme følgende direktiver:
               
                        —
                     
                     
                        Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (
                              1
                           )
                     
                  
                        —
                     
                     
                        Rådets direktiv 89/654/EØF af 30. november 1989 om minimumsforskrifter for sikkerhed og sundhed i forbindelse med arbejdsstedet (første særdirektiv i henhold til artikel 16, stk. 1, i direktiv 89/391/EØF) (
                              2
                           )
                     
                  
                        —
                     
                     
                        Rådets direktiv 89/655/EØF af 30. november 1989 om minimumsforskrifter for sikkerhed og sundhed i forbindelse med arbejdstagernes brug af arbejdsudstyr under arbejdet (andet særdirektiv i henhold til artikel 16, stk. 1, i direktiv 89/391/EØF) (
                              3
                           )
                     
                  
                        —
                     
                     
                        Rådets direktiv 89/656/EØF af 30. november 1989 om minimumsforskrifter for sikkerhed og sundhed i forbindelse med arbejdstagernes brug af personlige værnemidler under arbejdet (tredje særdirektiv i henhold til artikel 16, stk. 1, i direktiv 89/391/EØF) (
                              4
                           )
                     
                  
                        —
                     
                     
                        Rådets direktiv 90/269/EØF af 29. maj 1990 om minimumsforskrifter for sikkerhed og sundhed i forbindelse med manuel håndtering af byrder, som kan medføre risiko for især ryg- og lændeskader hos arbejdstagerne (fjerde særdirektiv i henhold til artikel 16, stk. 1, i direktiv 89/391/EØF) (
                              5
                           )
                     
                  
                        —
                     
                     
                        Rådets direktiv 90/270/EØF af 29. maj 1990 om minimumsforskrifter for sikkerhed og sundhed i forbindelse med arbejde ved skærmterminaler (femte særdirektiv i henhold til artikel 16, stk. 1, i direktiv 89/391/EØF) (
                              6
                           )
                     
                  
                        —
                     
                     
                        Rådets direktiv 90/394/EØF af 28. juni 1990 om beskyttelse af arbejdstagerne mod risici for under arbejdet af være udsat for kræftfremkaldende stoffer (sjette særdirektiv i henhold til artikel 16, stk. 1, i direktiv 89/391/EØF) (
                              7
                           ).
                     
                  
         
               2. 
            
            
               Kongeriget Spanien har under sagens behandling meddelt, at det i mellemtiden har truffet foranstaltninger, som sikrer gennemførelsen af direktiv 89/391/EØF. Kommissionen har taget denne gennemførelse til efterretning og har på dette grundlag meddelt Domstolen, at den i henhold til procesreglementets artikel 78 frafalder den del af sin påstand, der angår tilsidesættelse af direktiv 89/391/EØF.
            
         
               3. 
            
            
               Det er herefter tilstrækkeligt at bemærke, at Kongeriget Spanien ikke har bestridt den påståede overtrædelse som følge af den manglende gennemførelse af direktiv 89/654/EØF, 89/655/EØF, 89/656/EØF, 90/269/EØF, 90/270/EØF og 90/394/EØF. I sit indlæg har Kongeriget Spanien blot anført, at de foranstaltninger, som er nødvendige for at bringe de nationale retsforskrifter i overensstemmelse med de omhandlede direktiver, er ved at blive truffet. Dette udgør ifølge Domstolens praksis (
                     8
                  ) ingen frifindelsesgrund i et traktatbrudssøgsmål.
            
         Forslag til afgørelse
      
               4.
            
            
               Jeg skal derfor foreslå Domstolen at give Kommissionen medhold i dens påstand for så vidt angår tilsidesættelsen af direktiv 89/654/EØF, 89/655/EØF, 89/656/EØF, 90/269/EØF, 90/270/EØF og 90/394/EØF, og at tilpligte Kongeriget Spanien at betale sagens omkostninger i medfør af procesreglementets artikel 69, stk. 2 og 5.
            
         (
            *1
         ) – Originalsprog: italiensk.
      (
            1
         ) – EFT L 183, s. 1.
      (
            2
         ) – EFT L 393, s. 1.
      (
            3
         ) – EFT L 393, s. 13.
      (
            4
         ) – EFT L 393, s. 18.
      (
            5
         ) – EFT L 156, s. 9.
      (
            6
         ) – EFT L 156, s. 14.
      (
            7
         ) – EFT L 196, s. 1.
      (
            8
         ) – Jf. f. eks. dom af 6.4.1995, sag C-147/94, Kommissionen mod Spanien, Sml. I, s. 1015.